The concurrent development of mathematical modelling and engineering technician competencies of first-year engineering technician students
De Villiers, Lidamari (2018-12)
AFRIKAANSE OPSOMMING : Wiskunde dra beduidend by tot ingenieursopleiding, wat die belangrikheid van wiskundige bevoegdhede impliseer. Motivering vir die studie spruit uit die waarneming van studente se beskeie vaardighede van wiskundige beredenering en begrip, probleemoplossing en metakognitiewe vermoëns. 'n Gaping is blootgelê in die literatuur om suksesvol ingenieurstegnici se vaardighede te ontwikkel tot suksesvolle wiskundige denkers en gebruikers. Die studie dien om hierdie leemte te vul deur die navorsingsvraag te beantwoord oor die mate waarin ingenieurstegniese en wiskundige modelleringsbevoegdhede gelyktydig kan ontwikkel om 'n dieper begrip van wiskunde te lewer, binne die konteks van 'n wiskundige modelleringskursus vir eerstejaar ingenieurstegnikus studente wat nie vaardig in wiskunde is nie. Die studie poog om 'n kwalitatiewe en kwantitatiewe profiel te ontwikkel wat die ontwerp in die praktyk op die voorgrond plaas en dus ontwerp-gebaseerde navorsing onderskryf. Twaalf eerstejaar ingenieurstegniese studente wat 'n oorbruggingsprogram gevolg het, het vrywillig aan 'n wiskundige modelleringskursus van een semester deelgeneem. Hulle het in groepies aan modelleringsaktiwiteite gewerk wat model-konstruksie vereis het om werklike probleme te beskryf, ontleed en op te los. Kwalitatiewe databronne sluit in video- en klankopnames, waarneming- en refleksie-instrumente, informele besprekings, studente se geskrewe werk en veldnotas. Voortdurende analise is verder ontwikkel deur Gevallestudie Navorsing. Die studente het verbeterings in al die bevoegdheidskategorieë gewys, met die prominentste ontwikkeling in veralgemenings- (kognitief) en bestuurs- (meta-kognitief) bevoegdhede. Wiskundige idees en hoër-orde denke is deur dinamiese interaktiwiteit ontwikkel, en die eienskappe van modelleringsontlokkende aktiwiteite (MOAe) stimuleer reflektiewe aksies. Besprekings oor hoe die bevoegdhede ontwikkel het, het die komplekse web van onderwyseroortuigings, klaskamer-norme wat sosio-konstruktivisme ondersteun, en MOAe wat ontwerp is om hoër-orde begrippe te ontwikkel, blootgelê. Gekombineer met formatiewe assesseringsmetodes, is 'n Lokale Onderrigteorie (LOT) opgestel wat verduidelik hoe ingenieurstegniese en wiskundige modelleringsbevoegdhede kan ontwikkel via wiskundige modellering, en ook hoe om ondersteuning te bied vir beter wiskundige beredenering en begrip.
Please refer to this item in SUNScholar by using the following persistent URL: http://hdl.handle.net/10019.1/104864
Doctoral Degrees (Curriculum Studies)